แรงขายหุ้นใหญ่กด SET รูดกว่า 12 จุด ตามตปท. หลัง “ดาวโจนส์ฟิวเจอร์” ทรุด 220 จุด
แรงขายหุ้นใหญ่กด SET รูดกว่า 12 จุด ตามตปท. หลัง “ดาวโจนส์ฟิวเจอร์” ทรุดกว่า 220 จุด โดยดัชนีตลาดหุ้นไทย ณ เวลา 10.30 น. อยู่ที่ระดับ 1,632.59 จุด ลบ 11.74 จุด หรือ 0.71% มูลค่าการซื้อขาย 1.01 หมื่นล้านบาท 
26 ต.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.30 น. อยู่ที่ระดับ 1,632.59 จุด ลบ 11.74 จุด หรือ 0.71% มูลค่าการซื้อขาย 1.01 หมื่นล้านบาท ขณะที่ ดาวโจนส์ฟิวเจอร์ ณ เวลา 10.31 น. อยู่ที่ระดับ 24,660 จุด ลบ 220 จุด หรือ 0.88%
10 หุ้นกดดัชนีเช้านี้

โดยตลาดหุ้นไทยภาคเช้าวันนี้ร่วงไปกว่า 10 จุด เนื่องจากทิศทางตลาดต่างประเทศยังเป็นลบทั้งตลาดภูมิภาคและดาวโจนส์ฟิวเจอร์ส จึงเป็นแรงกดดันสำคัญ รวมทั้งต่างชาติยังมีภาพขายต่อเนื่องทำให้แม้ว่าตลาดหุ้นไทยวานนี้จะรีบาวด์ได้หลังลงไปลึก
ด้านนายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน กล่าวว่า ดัชนีตลาดหุ้นไทยเช้านี้ปรับลดลงราว 10 จุด ซึ่งเป็นผลมาจากการขายทำกำไรหลังจากวานนี้ดัชนีปรับตัวขึ้นมาได้ค่อนข้างแรง โดยเชื่อว่าจะมีแรงซื้อกลับเข้ามาอีก ให้แนวรับที่ 1,618-1,628 จุด นักลงทุนยังคงต้องติดตามมาตรการด้านท่องเที่ยวที่รัฐบาลจะออกมา และผลประกอบการไตรมาส 3/61 ของบริษัทจดทะเบียนที่จะทยอยประกาศออกมาอย่างต่อเนื่อง